重答
作者：劉跂
朝代：宋

paragraphs: 君文有如太史遷，多至萬字少千言。
小詩未足見馳騁，要當著書名雋永。
詞源一深幾千丈，苦恨舉世無長綆。
少時白眼視嚴徐，老傍君門冉冉趨。
聲價若許金滿斗，倦游銷減一毫無。
雖貧終非兒女態，倔强時時編虎鬚。
食貧我亦懷抱惡，泰山不毛秋濯濯。
糜乾黍空酒味薄，饑死不學東方朔。